Лангстън Хюс
Хавански сънища

Превод от английски: Николай Попов, —

chitanka.info

Сънят е чаша вино в кръчмата на Джо.

(Възможно е — не знам.)

Сънят е пътя към Батабано[1].

(Все пак дали е там?)

А може би сънят е нейното лице —

ветрилото, което ще й дам?

Сънят е розата в любимите ръце.

(И ето — пак не знам.)

[1] Град в Куба. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.